CELEX: 32008R0518
Language: sk
Date: 2008-06-10
Title: Nariadenie Komisie (ES) č. 518/2008 z  10. júna 2008 , ktorým sa na hospodársky rok 2007/2008 stanovuje výška pomoci na skladovanie nespracovaných sušených hrozienok a sušených fíg

11.6.2008   
            
            
               SK
            
            
               Úradný vestník Európskej únie
            
            
               L 151/26
            
         
      NARIADENIE KOMISIE (ES) č. 518/2008
   z 10. júna 2008,
   ktorým sa na hospodársky rok 2007/2008 stanovuje výška pomoci na skladovanie nespracovaných sušených hrozienok a sušených fíg
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 2201/96 z 28. októbra 1996 o spoločnej organizácii trhu s výrobkami zo spracovaného ovocia a zeleniny (1), a najmä na jeho článok 9 ods. 8,
   keďže:
   
               (1)
            
            
               Schéma pomoci zriadená nariadením (ES) č. 2201/96 sa zrušila nariadením Rady (ES) č. 1182/2007 (2), ktorým sa stanovili osobitné pravidlá pre sektor ovocia a zeleniny od 1. januára 2008. Táto schéma pomoci sa však v hospodárskom roku 2007/2008 naďalej uplatňuje na každý príslušný výrobok podľa článku 55 ods. 1 nariadenia (ES) č. 1182/2007.
            
         
               (2)
            
            
               V článku 9 ods. 4 nariadenia (ES) č. 2201/96 sa ustanovuje, že pomoc na skladovanie sa skladovacím agentúram poskytne na skutočnú dobu skladovania výrobkov a na množstvá sultániek, korintiek a sušených fíg, ktoré nakúpili s súlade s odsekom 1 uvedeného článku.
            
         
               (3)
            
            
               Je potrebné stanoviť na hospodársky rok 2007/2008 pomoc na skladovanie pre nespracované sušené hrozienka a sušené figy v súlade s článkom 7 nariadenia Komisie (ES) č. 1622/1999 z 23. júla 1999, ktorým sa ustanovujú podrobné pravidlá pre uplatňovanie nariadenia Rady (ES) č. 2201/96 o schéme skladovania nespracovaných sušených hroznových bobúľ a sušených fíg (3).
            
         
               (4)
            
            
               Opatrenia ustanovené v tomto nariadení sú v súlade so stanoviskom Riadiaceho výboru pre spoločnú organizáciu poľnohospodárskych trhov,
            
         PRIJALA TOTO NARIADENIE:
   Článok 1
   V prípade výrobkov vyrobených v hospodárskom roku 2007/2008 sa výška pomoci na skladovanie podľa článku 9 ods. 4 nariadenia (ES) č. 2201/96 stanovuje:
   
               a)
            
            
               pre sušené hrozienka:
               
                           i)
                        
                        
                           na 0,1408 EUR za každý deň na netto tonu do 28. februára 2009;
                        
                     
                           ii)
                        
                        
                           na 0,1148 EUR za každý deň na netto tonu od 1. marca 2009;
                        
                     
         
               b)
            
            
               pre sušené figy 0,1311 EUR za každý deň na netto tonu.
            
         Článok 2
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 10. júna 2008
      
         
            Za Komisiu
         
         Mariann FISCHER BOEL
         
         
            členka Komisie
         
      
   
   
      (1)  Ú. v. ES L 297, 21.11.1996, s. 29. Nariadenie naposledy zmenené a doplnené nariadením (ES) č. 1234/2007 (Ú. v. EÚ L 299, 16.11.2007, s. 1).
   
      (2)  Ú. v. EÚ L 273, 17.10.2007, s. 1.
   
      (3)  Ú. v. ES L 192, 24.7.1999, s. 33. Nariadenie zmenené a doplnené nariadením (ES) č. 1051/2005 (Ú. v. EÚ L 173, 6.7.2005, s. 5).